Astrid Krag (S), 2013-02-06:
Først vil jeg sige noget om den der argumentation om, at fordi man stiller krav til, hvordan industriens produkter må se ud og have af form, skulle det være ødelæggende.
Selvfølgelig er det rigtigt, hvis den eksisterende størrelse punge er for lille til at rumme den minimumsmængde tobak, der måtte blive besluttet, og så skulle man begynde at producere en ny type punge.
Men at det skulle være ødelæggende for et erhverv, tror jeg måske er at bruge lidt store ord.
Vi har tidligere her i Danmark – det ved spørgeren jo også – diskuteret det her med et minimumsantal cigaretter i pakkerne.
De er meget prisfølsomme.
Og vi kan gøre noget for at sørge for, at det er mindre attraktivt at gå hen og købe cigaretter i løssalg eller i meget små mængder, for det kan også være med til at betyde noget for deres forbrugsmønster.
Men som sagt har regeringen ikke konkluderet noget i forhold til det her direktiv.
Det er et nyt direktiv.
Vi er i gang med en første læsning i Rådet, og det er den periode, hvor vi stiller en masse spørgsmål til Kommissionen og bliver klogere.
Og jeg er sådan set sikker på, at der ligger nogle overvejelser bag alle elementer i det her direktivforslag, al den stund man har arbejdet på det i så mange år.
Jeg har ikke så meget nyt at tilføje, andet end at nu skal vi blive klogere på, hvorfor direktivet endte med at se ud, som det ser ud, efter at Kommissionen har arbejdet med det i mange år.
Jeg er sådan set glad for at høre fra Dansk Folkepartis ordfører, at vi deler ambitionen om at sørge for, at færre børn og unge begynder at ryge, altså at vi får færre nye rygere, for vi ved jo, at cigaretter er vanedannende, og at det derfor – når man først er startet – er svært at stoppe igen.
Derfor er der et selvstændigt mål i også at beskytte børn og unge.
Nu er der hele diskussionen om de runde hjørner.
En anden diskussion, som jo også bliver berørt i direktivet, er det her med, hvad vi kan gøre for at sikre os mod, at producenterne målretter tobaksprodukter decideret mod børn og unge.
Så jeg ser sådan set frem til en god diskussion og vil også gerne kvittere for, at Dansk Folkeparti ser frem til det og er ivrige efter at komme i gang med at diskutere, hvordan vi også på europæisk plan kan sikre, at vi beskytter børn og unge, og at vi i det hele taget får nedbragt antallet af brugere af tobaksvarer.
Det vil sige, at er det en firkantet pakke, så kan det dække hele fladen.
Er der runde hjørner, vil der være mindre plads til den advarsel, som vi kender, og i øvrigt til oplysning om, hvad produktet indeholder.
Men jeg vil så også sige til spørgeren, at regeringen som sagt ikke har fastlagt sin holdning endnu, al den stund at det er et nyt forslag, og vi er i gang med det, der hedder første læsning i Rådet.
Det består i, at vi og de andre medlemslande stiller en lang række spørgsmål til Kommissionen, og Kommissionen har arbejdet med det her i årevis.
Derfor ligger der formentlig nogle meget konkrete begrundelser for, hvorfor man har taget de forslag med, man har; hvorfor man f.eks. i forslaget snakker om, at pibetobak skal sælges i punge, og at cigaretpakker skal være firkantede æsker og ikke have runde hjørner.
Det er jo noget af det, jeg forventer at vi ved at spørge fra Danmarks side, men også fra de andre medlemslandes side her under første læsning i Rådet, kan blive klogere på.
Den proces, der er gang i lige nu, er, at der bliver stillet en farlig masse spørgsmål til Kommissionen.
Vi fortsætter jo lidt i samme spor, det er altid meget godt; det er ikke for at sige, at det er samme rille, men samme spor.
Som jeg allerede har sagt i den besvarelse, jeg gav lige før i forbindelse med S 1009, er der tale om et nyt direktivforslag, hvor regeringen har fastlagt sin holdning.
Det er rigtigt, at Kommissionens forslag lægger op til, at medlemslandene skal forbyde markedsføring af tobaksvarer med en kendetegnende aroma, dvs. tobaksvarer med en karakteristisk duft eller en smag af andet end tobak.
Der er ikke lagt op til et totalforbud mod de pågældende aromaer, men en forpligtelse til at reducere mængden, så cigaretterne f.eks. ikke længere har en meget karakteristisk smag af, hvad man har set eksempler på, f.eks. jordbær, vanilje, piña colada, tequila sunrise og andre spændende ting, som skjuler smagen af tobak, kan man sige.
Ud over det har Kommissionen også lagt op til, at medlemslandene på grundlag af videnskabelig evidens skal forbyde markedsføring af tobaksvarer, der indeholder tilsætningsstoffer eller en kombination af tilsætningsstoffer, som øger enten den toksiske virkning eller den vanedannende virkning mærkbart af cigaretterne.
Det er mit klare indtryk, at der i Folketinget har været et udtalt politisk ønske om at få reguleret tobaksindustriens brug af tilsætningsstoffer i tobaksvarer og tobaksvarer med kendetegnende aroma – et ønske, som Dansk Folkeparti også har delt.
Det ønske har Kommissionen bestræbt sig på at imødekomme med forslaget til et nyt tobaksvaredirektiv.
Det synes jeg i udgangspunktet vi fra dansk side kun kan være tilfredse med.
Og regeringen vil naturligvis på sædvanlig vis forelægge et oplæg til forhandlingsmandat fra Folketingets Europaudvalg, så vi får rig lejlighed til også at diskutere den mere konkrete måde at gribe det an på.